Diari Oficial de la Generalitat Valenciana


Sumari del DOGV 4460, del 14-03-2003 (2003/2604)

ORDE de 6 de febrer de 2003, de la Conselleria de Cultura i Educació per la qual s'establixen, amb caràcter definitiu, les especialitats i el nombre de llocs autoritzats a determinats centres professionals de dansa.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4460

Data del DOGV
:   14-03-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/2604


Data del document
:   06-02-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament privat
    * centre d'ensenyament

ORDE de 6 de febrer de 2003, de la Conselleria de Cultura i Educació per la qual s'establixen, amb caràcter definitiu, les especialitats i el nombre de llocs autoritzats a determinats centres professionals de dansa. [2003/2604]
  
Els expedients han sigut iniciats d'ofici per a establir, amb caràcter definitiu, les especialitats i el nombre màxim de llocs escolars dels centres professionals de dansa autoritzats que s'especifiquen en l'annex.
  
La promulgació del Decret 26/1999, de 16 de febrer, pel qual s'establix el currículum dels ensenyaments de grau mitjà de dansa i es regula l'accés a l'esmentat grau, permet a l'administració Educativa determinar, amb càracter definitiu, el nombre màxim de llocs escolars dels centres professionals de dansa autoritzats, que impartisquen el grau mitjà i, si és el cas, el grau elemental. De la mateixa manera permet determinar les especialitats a autoritzar de grau mitjà de dansa entre les previstes al RD 1254/1997, de 24 de juliol, pel qual s'establixen els aspectes bàsics del currículum del grau mitjà dels ensenyaments de dansa, en els centres citats.
  
Cada centre, amb anterioritat a l'esmentada normativa, va ser autoritzat a impartir de manera genèrica els ensenyaments de dansa de grau mitjà.
  
Vist que el citat Decret 26/1999, de 16 de febrer, del Govern Valencià (DOGV de 04.03.99) determina l'horari setmanal per a cada especialitat i els informes emesos respecte d'això per la Inspecció Educativa.
  
En exercici de les atribucions conferides per l'article 35 de la Llei de Govern Valencià,
  
ORDENE
  
Establir, amb caràcter definitiu, per a cadascun dels centres professionals de dansa que es relacionen en l'annex, les especialitats i el nombre de llocs escolars autoritzats que s'especifiquen.
  
Disposició addicional
  
El que disposa la present orde donarà lloc a les corresponents inscripcions en el Registre de Centres Docents de la Comunitat Valenciana.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant els òrgans indicats a continuació:
  
a) El recurs de reposició davant el conseller de Cultura i Educació en el termini d'un mes des de l'endemà de la notificació o publicació, segons corresponga.
  
b) El recurs contenciós administratiu davant el Tribunal Superior de Justícia de la Comunitat Valenciana en el termini de dos mesos des de l'endemà de la notificació o publicació segons corresponga.
  
València, 6 de febrer de 2003
  
El conseller de Cultura i Educació
  
MANUEL TARANCÓN FANDOS
  
ANNEX
  
Centre: C.A. de dansa Valencià (antic Ana Roca Monzó)
  
Titular: senyora Ana María Miralles Serrano i senyora María José Crespo Esbert, comuneres de Centre Professional de Dansa, CB
  
Domicili: c/ Calixt III, 3 baix
  
Localitat: València
  
Província: València
  
Codi: 90704437
  
Especialitats de grau mitjà de dansa autoritzades: Dansa Clàssica i Dansa Espanyola
  
Capacitat: 80 llocs escolars de grau elemental i 90 de grau mitjà
  
Centre: C.A. de dansa Estudio Danza Maria Carbonell
  
Titular: Concepción Carbonell Esteve
  
Domicili: c/ Cadis, 54 baix
  
Localitat: València
  
Província: València
  
Codi: 02543431
  
Especialitats de grau mitjà de dansa autoritzades: Dansa Clàssica, Dansa Contemporània i Dansa Espanyola
  
Capacitat: 80 llocs escolars de grau elemental i 180 de grau mitjà
  
Centre: Conservatori Professional de Dansa
  
Titular: Ajuntament de Riba-roja de Túria
  
Domicili: c/ Major, s/n
  
Localitat: Riba-roja de Túria
  
Província: València
  
Codi: 70174662
  
Especialitats de grau mitjà de dansa autoritzades: Dansa Clàssica i Dansa Espanyola
  
Capacitat: 150 llocs escolars de grau elemental i 120 de grau mitjà